**Poplatok za kurz: 20 €, invalidní dôchodcovia a dôchodcovia nad 65 rokov – 15 €**

Názov: **Trestné právo**

Fakulta: Právnická fakulta

Miesto konania: PF, Kollárova 10, Trnava, miestnosť sa určí dodatočne

Predpokladaný čas výučby: **utorok** od **15:30,** **Zimný a letný semester**

Rozsah vzdelávacieho programu – 3 prednášky (3x45 minút) v zimnom semestri v mesiaci október (2) a november (1) + 3 prednášky v letnom semestri

Minimálny počet študujúcich: 13

Maximálny počet študujúcich: 40

Cieľ vzdelávania: Jednoročný kurz zabezpečí získanie prehľadu v najzásadnejších otázkach vyskytujúcich sa v oblasti trestného práva. Pozornosť bude venovaná predstaveniu a vysvetleniu takých otázok, ktoré sú v súčasnosti pomerne často predmetom diskusií tak v rámci laickej ako aj odbornej verejnosti, pričom osobitný dôraz bude v tomto ohľade kladený na aktuálne dianie v Slovenskej republike. Načrtnuté problémy budú vysvetlené zrozumiteľnou formou, a to aj prostredníctvom poukazu na rozhodovaciu činnosť slovenských súdov ako aj Európskeho súdu pre ľudské práva. Študent získa vedomosti, na podklade ktorých bude možné porozumieť dôvodom vzniku problémov vyskytujúcich sa v rámci trestného práva a rovnako tiež vedomosti o možných spôsoboch ich riešenia.

**Zoznam prednášok/cvičení**

Zimný semester

1. Organizovaný zločin v systéme trestného práva Slovenskej republiky I. (Vrtíková)

* Vymedzenie pojmov organizovaný zločin, organizovaná kriminalita
* Nahliadnutie na najvýznamnejšie organizované skupiny vo svete
* Štruktúra organizovaného zločinu
* Praktické aspekty organizovaného zločinu v Taliansku a ich rozdiely oproti organizovaným skupinám na Slovensku

2. Úvod do trestného konania (Mokrá)

* prierez štádiami
* podanie a náležitosti trestného oznámenia
* uznesenie o začatí trestného stíhania, uznesenie o vznesení obvinenia
* opravné prostriedky a vybrané problémy v aplikačnej praxi

1. Kriminologické a trestnoprávne aspekty vrážd a násilnej kriminality (Zeman)

Letný semester

1. Organizovaný zločin v systéme trestného práva Slovenskej republiky II. (Vrtíková)

* Primárne dôjde k vymedzeniu rozdielu medzi trestnou súčinnosťou a účastníctvom a organizovanými, resp. zločineckými skupinami
* Analýza a rozbor skutkovej podstaty trestného činu Založenia, zosnovania a podporovania zločineckej skupiny podľa § 296 TZ
* Zameranie sa na organizovaný zločin na Slovensku, s aktuálnym pohľadom na osobu Mikuláša Černáka, ktorá má byť podmienečne prepustená z výkonu trestu odňatia slobody

2. Zaistenie osôb v trestnom konaní (Mokrá)

* obmedzenie osobnej slobody
* zadržanie podozrivého, zadržanie obvineného
* zatknutie obvineného
* väzba

3. Kriminologické a trestnoprávne aspekty mravnostnej kriminality (Zeman)

Vyučujúci/lektor:

JUDr. Štefan Zeman, PhD.

JUDr. Karin Vrtíková, PhD.

JUDr. Ivana Mokrá, PhD.